પ્રાપ્ત વિગતો મુજબ દોઢ માસ પૂર્વે આર.આર. સેલની ટીમે વિરપુર પાસે બે ટ્રકમાંથી દોઢ કરોડનો વિદેશી દારૂનો જથ્થો ઝડપી લીધો હતો. આર.આર. સેલે જે તે સમયે બન્ને ટ્રકના ડ્રાઈવરો પાસેથી મળેલ 'બિલ્ટી' અંગે તપાસ કરતા આ બન્ને ટ્રકો ઘઉંનો જથ્થો ભરી પોરબંદર જઈ રહ્યાનું ખુલ્યુ હતું. હકીકતમાં આ બન્ને ટ્રકમાં દારૂ ભર્યો હતો અને રસ્તામાં ચેકપોસ્ટો પર દારૂ ભરેલા ટ્રકોની તલાસી ન થાય તે માટે ઘઉંની બોગસ 'બિલ્ટી' કઢાવી હોવાનું ખુલ્યુ હતું.